एशियन गेम में शानदार प्रदर्शन कर रजत पदक जीतने वाली महिला एथलीट दुती चांद पर धन वर्षा होने के साथ बधाई देने वालों का भी तांता लग गया है। ओडिशा एथलेटिक्स एसोसिएशन एवं ओडिशा ओलंपिक एसोसिएशन ने भी दुती को पुरस्कार प्रदान करने की घोषणा की है। राज्यपाल प्रो. गणेशी लाल, मुख्यमंत्री नवीन पटनायक, नेता विपक्ष नरसिंह मिश्र, केंद्रीय मंत्री धर्मेंद्र प्रधान सहित अन्य हस्तियों व खेल संगठनों की ओर से दुती को शुभकामनाएं दी गई है।